40 Službeni list Europske unije 11/Sv. 112 32005R1175 21.7.2005. SLUŽBENI LIST EUROPSKE UNIJE L 189/15 UREDBA VI)EĆA (EZ) br. 1175/2005 od 18. srpnja 2005. o uvođenju konačne antidampinške pristojbe i konačnoj naplati privremene pristojbe uvedene na uvoz barijevog karbonata podrijetlom iz Narodne Republike Kine VIJEĆE EUROPSKE UNIJE, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (!) (,Osnovna uredba"), a posebno njezin članak 9., uzimajući u obzir prijedlog koji je podnijela Komisija nakon savjetovanja sa Savjetodavnim odborom, budući da: A. PRIVREMENE MJERE (1) — Komisija je 29. siječnja 2005. Uredbom (EZ) br. 145/2005 od 28. siječnja 2005. o uvođenju privremene antidampinške pristojbe na uvoz barijevog karbonata podrijetlom iz Narodne Republike Kine (?) (dalje u tekstu ,Privremena uredba"), uvela privremene antidampinške pristojbe na uvoz barijevog karbonata podrijetlom iz Narodne Republike Kine (,NRK") u Zajednicu. B. NAKNADNI POSTUPAK (2) = Nakon objave bitnih činjenica i razmatranja na temelju kojih je odlučeno da će se uvesti navedene privremene antidampinške mjere, nekoliko je zainteresiranih strana pisanim putem iznijelo primjedbe koje su sadržavale njihove stavove o privremenim nalazima ispitnog postupka. Nijedna strana nije zatražila raspravu. (3) — Komisija je nastavila prikupljati i provjeravati sve podatke koje je smatrala potrebnima za konačne nalaze. U prostorijama sljedećih trgovačkih društava obavljeni su posjeti radi provjere: (a) nepovezani uvoznik: — Castle Colours Ltd., Velika Britanija; (b) korisnici u Zajednici: — Terreal SA, Francuska, — Torrecid SA, Španjolska. (4) = Sve su strane obaviještene o bitnim činjenicama i razmatranjima na temelju kojih se namjeravalo preporučiti uvođenje konačne antidampinške pristojbe na uvoz barijevog karbonata podrijetlom iz NRK-a i konačnu naplatu iznosa osiguranih putem privremene pristojbe. Stranama je također je dan rok za iznošenje prigovora nakon objave bitnih činjenica i razmatranja. (5) — Razmotrene su usmene i pisane primjedbe koje su iznijele zainteresirane strane i, ako je to bilo primjereno, nalazi ispitnog postupka su sukladno tome izmijenjeni. C. DOTIČNI PROIZVOD I ISTOVJETAN PROIZVOD (6) — Budući da nisu primljene nikakve nove primjedbe u vezi s ,dotičnim proizvodom" i ,istovjetnim proizvodom", ovim se potvrđuje sadržaj uvodnih izjava (11) i (12) Privremene uredbe u kojima su oni definirani. (') SL L 56, 6.3.1996., str. 1. Uredba kako je zadnje izmijenjena Uredbom (EZ) br. 461/2004 (SL L 77, 13.3.2004., str. 12.). (2) SL L 27, 29.1.2005., str. 4.